L-Għajn il-Kbira - Festa 2011 Ħarsa Ħafifa Lura Lejn Grajjiet il-Parroċċa Iż-żmien jgħaddi u ma jistenna lil ħadd; iħalli biss memorji u tifkiriet fil-qalb u fil-moħħ tal-individwu. Ħekk ġara ukoll bla ebda eċċeżżjoni lill-parruċċani tal-Fontana. Mitt sena ta' storja li ġabet magħħa diversi avvenimenti importanti li jibqgħu mnaqqxin fl-istorja ta' din il-komunità żgħira f'Għawdex. Kollox beda meta benefattur ġietu l-idea li jagħmel niċċa żgħira f'kantuniera ta' triq iddedikata lis-Salvatur u li wieħed għadu jista' jaraha faċċata tal-knisja. Dan għamlu sabiex ipatti għan-nuqqas tal-kappella u din serviet bħala l-ewwel xrara għall-kappella f'qalb il-poplu. Wara xi żmien tfaċċaw tliet benefatturi li wrew bis-serjeta' l-bżonn li jkun hemm din il-kappella. Dawn ma kienu ħadd ħlief Dun Ġużepp Grima, Grezzja Grima u Dun Alfonż Ħili. Magħħom ingħaqdu ukoll diversi sajjieda qalbiena li taw ħinhom kollu sabiex dan il-progett jitwettaq. Wara li nstabet l-art fejn kellu jibda l-bini — l-art magħrufa bħala Ta' Mulejja — il-preparamenti bdew għaddejjin u l-pedamenti ma damux ma laħqu l-wiċċ u tqiegħdet l-ewwel ġebla nhar id-29 ta' Jannar 1892. Tnax-il sena wara, preċiżament fid-29 ta' Jannar, 1905 il- knisja tlestiet u ġiet ikkonsagrata u ddedikata lill-Qalb ta' Ġesu. Il-qofol taċ-ċelebrazzjoniiet kien l-inkwadru titulari mpitter minn Giuseppe Cali. Wara xi żmien waslet ukoll l-istatwa tal-Qalb ta' Ġesu. Matul is-snin komplew jiżdiedu l-opri fil-knisja sakemm fis-27 ta' Marzu 1911, l-E.T. Mons. Gwanni Marija Ċamilleri, waqqaf uffiċjalment il-parroċċa tal-Fontana u kellha l-ewwel kappillan tagħha lil Dun Ġużepp Ħili li tant ħadem u stinka sabiex jara l-ħidma fil-bini tal-knisja komplut. Jien, bħala żagħżugħa niftakar diversi avvenimenti importanti għall-istorja ta' din il-paroċċa u li se nipprova naqsam magħkom u nġedded ftit il-memorji ta' wħud minnkom. Fl-1993 ġie ċċelebrat iċ-ċentinarju mit-tqegħid tal-ewwel ġebla tal-knisja u fl-istess sena kienet saret l-inkurunazzjoni tal-inkwadru titulari mill-Isqof Mons. Nikol Ċauchi, liema okkażjoni kienet rat numru sabiħ ħafna ta' nies li ħonqu t-triq prinċipali — Triq il-Għajn. Kienet ittellgħet ukoll il-musical Għanja ta' Sajjied bis- sehem ta' bosta żgħażagħ li kien jittratta l-ħajja sempliċi tas-sajjieda tax-Xlendi u n-nisa ħasselin tal-Fontana. Fl-okkażjoni tal-ewwel anniversarju (1994) mill- inkurunazzjoni tal-inkwatru titulari, ittellgħet Il-Ballata li kienet miktuba minn Joseph Bezzina. Fl-1998 ġie imfakkar is-75 sena anniversarju mill-wasla tal-istatwa titulari li hija meqjuma b'għożża fil-parroċċa tal-Fontana kemm mill- parruċċani kif ukoll minn devoti Maltin u Għawdxin. Fl- 2005 ġie. ċċelebrat Ċentinarju ieħor; dak ta' mitt sena bdew minn sena qabel (2004) permezz ta' kunċert tal-Milied imtella' mill-Chorus Urbanus, b'purċissjoni penitenżjali mill- knisja konventwali ta' San Franġisk għas-santwarju tal-Qalb ta' Gesu bl-istatwa tal-Immakulata Kunċizzjoni, kif ukoll numru ta' attivitajiet oħra. Parti miċ-ċelebrazzjoniet ta' dan iċ-ċentinarju l-E.T. Mons Nikol G.Cauchi kien poġġa ħmistax —I kewba tad-deheb f'riġlejn l-istatwa tal-Qalb ta' Ġesu bħala simbolu tal-ħmistax —il parroċċa li nsibu f'Għawdex kif ukoll bierek u qiegħed dijadema tad-deheb f'ras l-istatwa titulari. L-Għajn il-Kbira - Festa 2011 F'Mejju tal-2008 ġiet iċċelebrata wkoll il-50 sena mill-miġja tal-qniepen tal-knisja. Fl-istess sena, il- parroċċa esperjenzat bidla fl-amministrazzjoni tagħħa. Wara 17-il sena ta' ħidma bla waqfien minn Dun Ġorġ Bezzina bħala Kappillan tal-parroċċa, din il-ħidma giet afdata sabiex titkompla minn kappillan ieħor, din id- darba Dun Lino Vella. Ix-xogħol li twettaq f'dawn is-17 -il sena ma nistax insemihom fi ftit kliem, pero' mhux se jintesa, fost xogħlijiet oħra, l-Oratorju tal-Qalb ta' Gesu li ġibed ħafna nies u mess ħafna qlub, l-istedina tal-kavallieri tas-Santu Sepulkru ta' Ġerusalemm, l-istediniet ta' diversi kardinali għaċ-ċerimonji tal-Preċett u Griżma tal-Isqof, it-twaqqif tar-radio Sacro Cuor, pittura gdida fil-kappella tal-Madonna ta' Lourdes u San Pawl, numru kbir ta' attivitajiet għat-tfal u żgħażagħ tal-parroċċa u tant xogħol ieħor. Wara xi żmien il-parroċċa laqgħet fi ħdanha wkoll lil Dun Alex Refalo li għal xi żmien serva bħala Amministratur Parrokkjali fl-assenza ta' Dun Lino Vella li kien irriżenja minn Kappillan minħabba raġunijiet ta' saħħa. Fl-2010 inħatar Dun Joseph Bajada kappillan tal-Fontana. Fiċ-ċokon tagħha l-parroċċa tal-Fontana ħarget minn ħdanha numru sabiħ ta' vokazzjonijiet. Mhux biss saċerdoti iżda ħarġu ukoll xi religjużi — tliet patrijiet kif ukoll sorijiet. Matul dawn il-mitt sena ġarrabna flimkien diversi ġrajjiet ta' ferħ kif ukoll dawk ta' diqa. Ħadd mhu se jinsa ż-żewg traġedji li seħħew, waħda minnhom li jien e MITT SENA PARROĊĊA personalment ma niftakarx iżda li nisma' dwarha, fejn kienu tilfu ħajjithom żewġ persuni, kif ukoll dik li ġrat reċentament — dik tal-5 ta' Settembru 2010 fejn ħames membri tal-komunita tagħna tilfu ħajjitħom fi splużjoni tal-kamra tan-nar ta' Farrugia Brothers. Minkejja l-esperjenżi sbieħ u dawk inqas sbieħ f'dawn il-mitt sena, is-sanwtwarju tal-Qalb ta' Gesu ġibed lejh devozzjoni kbira mill-poplu Malti u Għawdxi. Dan kollu kien possibbli biss grazzi għall- ħidma kbira tal-antenati ta' dan ir-raħal u ta' dawk il- benefatturi kollha li matul dawn il-mitt sena, minkejja t-tbatijiet u l-problemi kollha li ltaqgħu magħhom, kellhom il-kuraġġ li jkomplu għaddejjin. PASAJI MFAHĦ ED Woodworks